text: DMI og TV 2 VEJRET: Et kraftigt snefald er på vej torsdag eftermiddag 
  23 februar 2017 kl. 07.00
  Både DMI og TV 2 Vejret har udsendt varsler om, at et kraftigt snefald kan ramme det meste af TV SYDs område torsdag eftermiddag efter klokken 17.
  Meteorologerne forudser, at sne og slud vil falde fra klokken klokken 17 - og vil dermed først for alvor kunne give trafikale problemer, når myldretiden er overstået.
  Varslet gælder frem til fredag morgen klokken 06.
  Lavtrykkets nøjagtige bane er usikker, og dermed er det også usikkert,  hvorvidt nedbøren vil falde som regulær sne, eller som regn og slud.
  PÅ TV 2 Vejrets hjemmeside kan du se denne animation over snevejrets gang hen over landet i eftermiddag og aften.
  De seneste prognoser torsdag morgen antyder, at lavtrykket tager en anelse nordligere bane end tidligere forudsagt således, at de sydligste egne mest får regn eller slud - i hvert fald frem til sent i aften.
  DMIs varsel viser også, at Sønderborg, Aabenraa og Tønder kommuner får mindst nedbør - uanset om det bliver slud og sne.
  Så kom #København og #Nordsjælland med i varslet om kraftigt #sne-faldVarsel: https://t.co/4RimmA3TeP Kommentar: https://t.co/VoxRGscf1Q pic.twitter.com/FneSJgsAel
  
  DMI varsel om kraftigt snefald. : https://t.co/HsShtHFM2H pic.twitter.com/BaUTIktt2M
  
  